text:
Dated Serchhip, the 19th October, 2016: Vawiin chawhnu dar 1:00 khan Pu K. Saitluanga, MIS, District Information & Public Relations Officer, Serchhip chuan a Pisaah Mizoram sawrkarin Accreditted Journalist atana a thlan thar mi 11 te hnenah Press Accreditation Card a hlan.
Accreditation Card inhlanna inkhawm tawiah hian Pu K. Saitluanga, MIS, DIPRO chuan chanchinbu mite chu an mawhphurhna hrechiang tura chahin mipuite zirtirtu leh hruaitu an nihna hre thar turin a chah a. Chanchinbuah Editorial ngai pawimawh tur leh chu chu chanchinbu hmel lanna pawimawh tak a nih thu a sawi a, chanchinbu miten hawi lam bik leh tan lam bik ti lang lova, inbuk tawk taka an kal thiam a tul hle a ni, a ti. Tin, chanchinbute pawh a chhuah hun bi dik taka ti chhuak hram hram zel tura tan la turin a ngen bawk.
He hunah hian Pu C. Lalhminghlua, President, Mizoram Journalist Association, Serchhip District chuan thu sawiin chanchinbu mite chu intuaithar reng turin a chah a, an zahawmna vawng him zel tur leh an chanchinbu enkawlna kawngah tan la zel turin a chah. Mizoram sawrkarin Accreditted Journalist atana Serchhip District chhunga chanchinbu mite zinga mi 11 a rawn thlang chu lawmawm a tih thu a sawi a, Accreditted Journalist atana thlan anihna ang taka hmang tangkai turin a ngen bawk.
Vawiina Press Accreditation Card hlan thar te hi Serchhip khaw chhunga Chanchinbu enkawltu mi 9 leh Thawnzawla chanchinbu enkawltu mi 2, an vaiin 11 an ni te an ni.
Source: DIPR, Serchhip


c: text/html

text:
Hienglaizing hin zan hun a hung tlunga dar 7 PM an ri ainthawk chun Manipur Dy. CM Pu Gaikhanngam chu Delhi ah an zin ti an hriet le in ruolin MTFD inrawinain Delhi-a Tlangmihai chu Manipur Bhavan, SP Marg, Chanakyapuri, New Delhi tuol ah Dodalna (Protest) hunser an huoihawt a. Hi zan hin boruok a sosang ding vengnain Delhi Police chun an thei ang tawkin mipui pungkhawm hai chu an thunun niin chanchin ei dawng bawk.
CCPur a JAC le Student Ṭhuoitu ha'n Delhi an pan
Hienglaizing hin zan hun a hung tlunga dar 7 PM an ri ainthawk chun Manipur Dy. CM Pu Gaikhanngam chu Delhi ah an zin ti an hriet le in ruolin MTFD inrawinain Delhi-a Tlangmihai chu Manipur Bhavan, SP Marg, Chanakyapuri, New Delhi tuol ah Dodalna (Protest) hunser an huoihawt a. Hi zan hin boruok a sosang ding vengnain Delhi Police chun an thei ang tawkin mipui pungkhawm hai chu an thunun niin chanchin ei dawng bawk.

robotstxt: allowed

filter: keep


text:
(Ni 30.11.2016 a ka ziah a ni – Buata Bawihtlung)
Pu Siamliana hi Pu Thanghrima leh Pi Dohleiite fate zinga upa ber a ni a. Luangpawn khua a piang leh seilian a ni. A pianpui unaute chu –
- Siamliana H/o Chawngliani Bethlehem vengthlang
- B.Ngurdawla H/o Nunthangi Madanrting Shillong
- Lalthangliani (9yrs) (L)
- Lalhliapi W/o V.Thanzuala Salem veng, Aizawl
- Lalrinthangi W/o Lalsavunga Sailo Mission veng, Aizawl
- Solfathangi W/o Lalzuiliana Tuikhuahtlang, Aizawl
- B.Ngurchhawna H/o Lalthangpuii Phullen
- Mangthanga (24 yrs) (L)
- Thangdaii (11yrs) (L)
Vanduaithlak takin a pianpui unau zing ami pahnih (2) thla kim vek a piang chu, an pianhlimin an thi (nau chhiat) hlauh a, mi pakua (9) an dam a ni.
Pu Siamliana hian kum 1942 khan Luangpawn khuaah nupui a nei a, a nupui hming chu Pi Chawngliani (15.6.1922-22.6.2011) a ni a. Pi Chawngliani hi Chawngte hnam niin Pu Hrangzaaithanga leh Chinkhamite fanu a ni. Pu Siamliana leh Pi Chawngliani te hian fanau malsawmna an dawng a, fa sawm leh pakhat (11) an nei a ni.
Pu Siamliana leh Pi Chawngliani fate –
- Ralliandanga (L) h/o Rotuaki Phullen
- Lalsangliani Bethlehem Vengthlang
- Bawihtluanga (L)
- Ngurbani (L) w/o Lalchuailova Phullen
- Lalchuha (L) h/o Lalzampuii Bethlehem Vengthlang
- Vanlalringa (L)
- Lalduhveli w/o Lalpana Phullen
- Thangdailovi w/o Remlalliana Bethlehem Vengthlang
- Thangthiangi Bethlehem Vengthlang
- B. Laldinliani Bethlehem Vengthlang
- Zaithanchhungi Bethlehem Vengthlang
Kum 1965 khan Luangpawn atangin Phullenah an pem a, Ramchhan vengahte an awm thin a. A hnu kum 1982 khan Aizawlah an pem leh a. Bethlehem vengthlangah a inbengbel zui ta a ni.
Pu Siamliana hi a pate ang bawkin kutthemthiam tak a ni a. Mizo thil leh hmanraw hrang hrang, thiamhnang chi hrang hrangte a thiam em em a. Phullen a an awm lai chuan Tlangval rualban zan lo, mahse taima leh tlawmngai hmingthang Laltawka, Kapmawia te ho chu Hnangtahte a zirtir thin a. Anni vohbik pawhin tun thlengin hnangtah an thiam phah zui ta a ni.
Aizawl a a awm hnu hian, a kutthemthiamna avang hian KVI Mizoram-ah a thawk a, hnangtah chi hrang hrang, Khumbeu leh thil dang dangte an tah a, a zirtir bawk thin a. He a hna hi a thih thlengin a thawk a ni.
Pu Siamliana hming hi Phullen lal Awksarala Sailo phuah a ni a. Khandaih lal Vanphunga Sailo te leh Siamliana te hi pute atang tawhin inngheng hnai tak an ni a. Pu Chalchima Bawihtlung kha lal ina seilian a ni a. A hleitlingin, a pumrua leh a hmelte a tha a, a felin a fing viau mai a. Lal chhungkaw zinga tel ve ta chu lal fapa ang maiin a awm zui ta a. Mite pawhin an zah hle a, indo leh ralrun nikhuaah pawh a huaisenin salte a hawn nual avangin lal chuan a chawimawi hle a.
A hnu zelah Pu Chalchima tu leh fate chu lal tan mi tangkai tak an ni zui zel a. Pu Siamliana pu Lalbawnga pawh chu Khandaih lal Vanphunga Sailo khawnbawl upa min a ni leh a. Vanphunga Sailo hian Luangpawn ah khua dinin, Lalbawnga hi a awp tir a, a fapa ang maiin tlang hran a chan tir ve hial a ni. Mahse Lalbawnga ngenna leh remruatan angin Lalbuaia Sailo chu Luangpawnah lal atan Vanphunga Sailo chuan a dah ta zawk a. Luangpawnah hian hun engemaw chen chu Lalbawnga hian ro a rel ve a ni.
Chutiangin Lalbawnga fate Thanghrima te pawh chu taka lal te nen inngheng hnai, lal chhungkaw tana mi tangkai tak an ni a. Lal chhungkua te pawh chuan an dinhmun leh an ropuina chu Chalchimate chhungkaw zar a ni ve tih an hria a. Lal siam liantu pawimawh tak an ni a, chuvangin Pu Thanghrima fapa upa ber lo piang chu a hmingah LALSIAMLIANA tiin Phullen lal Awksarala Sailo chuan a phuah ta a ni.
Pu Siamliana hian a tu leh fa, unaute kawm dan a thiam hle a. Fa u a nih angin a unaute pawhin an zah thiam hle a. Thawhah natna a neih avangin a upat hnu hian pawn pawh a chhuak thei meuh lova, Inah a tawm deuh chawt thin a ni. Tichuan ni 14th January, 1993 khan a chenna in Bethlehem vengthlang Aizawlah chatuanram min pansan ta a. A nupui bakah, a tu leh fa thehnem tak a kalsan a a ni.


text:
Mino nikhat ah nazi 2 tlun online hmang pawl cu a hmang lo pawl hnakin an lunglen le thinharnak a tam cuang tiin thinlung zingzawitupawl in an sim.
Facebook, Instagram, Snapchat le Tumblr zoh theu pawl tla, midang zuk an zoh ruangah midang nun daw-nak le halsihnak an nei ih an lunglen le thinhar nasa zetin a roh sinsin tiah an sim bet.
Nazi 2 tlun online ih caan hmang pawl ih khawruah daan cu midang nun daw-nak, thinharnak, lunglennak in a khat tiah mino 2,000 lenglo an suhhliahnak ah an hmu.#
-BBC


text:
BUNG 12
Pathian Tilâwmzâwnga Nun
Engtin nge Pathian ṭhian i nih theih?
Eng kawngin nge Setana chonaah chuan nang pawh i tel ve?
Eng ang nungchangin nge Jehova tilâwm lo?
Engtin nge Pathian tilâwmzâwnga i nun theih?
ENG ang mi nge ṭhianah i siam ang? I thil thlîr dân, i tuizâwng, leh i nungchang tehna ṭâwmpuitu che chu i kâwm duh ngei ang a. Tin, rinawmna leh ngilneihna ang chi mize ṭha tak neitu chu i ngaina ngei bawk ang.
2 Hun kal tawhahte khân, Pathian chuan mi ṭhenkhat chu a ṭhian atân a lo siam tawh ṭhîn a. Entîr nân, Jehova chuan Abrahama chu ṭhianah a siam a ni. (Isaia 41:8; Jakoba 2:23) Ani chuan Davida chu a mi duhzâwng tak a nih avângin, “ka thinlung ang pu mi,” tiin a ko va. (Tirhkohte 13:22) Tin, Jehova chuan zâwlnei Daniela chu mi “duhawm tak” angin a thlîr bawk a ni.—Daniela 9:23.
3 Engvângin nge Jehova chuan Abrahama te, Davida te, leh Daniela te chu a ṭhian anga a thlîr? Aw le, Abrahama hnênah: “Ka thu i âwih,” tiin a hrilh a ni. (Genesis 22:18) Chuvângin, Jehova chuan inngaitlâwm taka a thil phût titute chu a hnaih ṭhîn tih kan hre thei a. Israel mite hnênah heti hian a hrilh a ni: “Ka aw ngaithla ula, in Pathian ka ni ang a, nangni pawh ka mite in ni ang,” tiin. (Jeremia 7:23) Jehova aw i ngaihthlâk, a nih loh leh a thu i âwih chuan, nang ngei pawh a ṭhian i ni thei tihna a nih chu!
JEHOVA CHUAN A ṬHIANTE CHU A TICHAK
4 Pathian ṭhian nih a hlâwk dân tûr chu han ngaihtuah teh. Bible chuan Pathianin ‘a lama rilru dik tak putute chunga a chakzia tihlan’ theihna hun remchâng a zawng reng tih a sawi. (2 Chronicles 16:9) Engtin nge Jehova chuan a chakna chu i tân a lantîr theih? A tihtheih dân kawng khat chu, Sâm 32:8-ah a sawi lang a, heti hian kan chhiar a ni: “Fing taka awmtîr chein i kalna tûr kawng chu ka entîr ang chia: ka mita en reng chung chein rem ka ruatsak zêl ang che,” tiin.
5 Jehova min ngaihsakzia lantîrna rilru hneh thei tak a va ni êm! Ani chuan i mamawh kaihhruaina a pe chein, chu kaihhruaina chu zâwm tûrin a vêng ang che. Pathian chuan fiahna leh thlêmna i tawhte tuar chhuak tûra ṭanpui che chu a duh a ni. (Sâm 55:22) Chuvângin, thinlung ṭha famkima Jehova rawng i bâwl chuan: “LALPA chu ka hmâah ka awmtîr fo va: ka ding lama a awm avângin ka nghîng lo vang,” tia sawitu fakna hla phuahtu ang hian i ring nghet tlat thei a ni. (Sâm 16:8; 63:8) Ni e, Jehova chuan amah tilâwmzâwnga nung tûrin a ṭanpui thei che. Mahse, i hriat tawh angin, chutianga ti lo tûra duhtu che Pathian hmêlma pakhat a awm a ni.
SETANA CHONA
6 He lehkhabu Bung 11-na khân Diabol-Setana’n Pathian lal chungnunna a cho dân a hrilhfiah tawh a. Setana chuan Pathian chu dâwt sawiah leh Adama leh Evi hnêna a chhia leh a ṭha anmahni a thlantîr loh avânga thil ti dik lovah a puh a ni. Adama leh Evi’n thil an tihsual a, lei chu an thlahte’n an han luah khah ṭan tâkah, Setana chuan mihring zawng zawngte rilru put hmang a rinhlelhna chu a phuh chhuak ta a. Ani chuan: ‘Mite’n Pathian rawng an bâwl chhan chu amah an hmangaih vâng a ni lo. Hun remchâng min pe teh se; mihring tute pawh hi Pathian ka hawisantîr thei alâwm,’ a ti tlat a ni. Chu tak chu Setana rin dân a ni tih Joba chanchin chuan a târ lang. Joba chu tunge ni a, engtin nge Setana chonaah chuan a tel ve?
7 Joba chu kum 3,600 lai kal taa mi a ni a. Jehova’n a chungchângah: “Lei chungah hian amah anga famkim, mi ngîl, Pathian ṭih mi, thil ṭha lo laka insûm thei mi tumah an awm lo asin,” tia a sawi avângin, mi ṭha tak zawng a ni. (Joba 1:8) Joba chuan Pathian a tilâwm hle bawk.
8 Setana chuan Joba’n Pathian rawng a bâwl chhan a rinhlelh thu a chhâk chhuak a. Jehova hnênah: “Amah chu a in nên, a neih zawng zawng nên, kil tinah i hung vêl a ni lâwm ni? A kut hnathawh mal i sâwm a, he ramah hian a lo neinung sâwt êm êm atin a ni. Tûnah hian i kut thawh la, a neih zawng zawng hi han khawihsak teh, i hmaichhan ngeiah a sawichhe mai ang che,” a ti a ni.—Joba 1:10, 11.
9 Chutiang chuan, Setana chuan Joba chu lâwmman a hmuh vâng maia Pathian rawngbâwlah a chhuah a. Diabola chuan Joba chu fiah a nih chuan, Pathian a hawisan ang a ti tlat bawk a ni. Engtin nge Jehova’n Setana chona chu a chhân lêt? Chu thu buaiah chuan Joba rilru put hmang chungchânga rinhlelhna a tel avângin, Jehova chuan Setana’n Joba a fiah chu a phal a. Hetiang kawng hian, Joba’n Pathian a hmangaihna—a nih loh leh a hmangaih lohna—chu chiang takin a lo lang dâwn a ni.
JOBA CHU FIAH A NI
10 Rei rial lovin, Setana chuan Joba chu kawng chi hrang hrangin a fiah ta a. Joba ran rual zînga ṭhenkhat chu rûk bo a ni a, a dangte chu thahsak a ni. A chhiahhlawh zawng zawng deuhthaw chu tihhlum an ni bawk. Chu chuan ei leh bâr lama harsatna a thlen a. Joba fa sâwmte chu thlipui avângin an thi zo vek a; chutiang chuan chhiatna dang a rawn thlen belh a ni. Chutiang thil râpthlâk takte a tuar chung pawhin, “Joba chu a sual lo va, Pathian chu a mawhchhiat hek lo.”—Joba 1:22.
11 Setana chu a tlâwm mai lo. Joba chuan a thil neih te, a chhiahhlawh te, leh a fate chânna chu tuar thei mah se, amah ngei han dam lo sela chuan Pathian a hawisan ngei chu a ring tlat a ni thei ang. Tichuan, Jehova chuan Setana kut tuara Joba’n natna tenawm tak leh tawrh hrehawm tak a vei chu a phal a. Mahse, chu pawh chuan Joba chu Pathian a rinna a hlohtîr chuang lo. “Ka thih thlengin ka dikna ka dah bo lo vang,” tiin a sawi hlauh zâwk a ni.—Joba 27:5.
12 Joba chuan hrehawm a tawrh chhan chu Setana vâng a ni tih a hre lo. Diabola’n Jehova lal chungnunna a cho dân a hriat loh avângin, hrehawm a tawrhna chu Pathian awmtîr a nih a ring a ni. (Joba 6:4; 16:11-14) Chutichung pawhin, Jehova lakah a dikna, a nih loh leh a rinawmna chu a vawng reng tho va. Joba rinawmna chuan mahni hmasial avânga Pathian rawng bâwl nia Setana puhna a dik lohzia a rawn finfiah ta a nih chu!
13 Joba rinawmna chuan Jehova hnênah Setana puhna huatthlala tak chu hlawhtling taka chhân lêt theihna hun remchâng a pe a. Joba chu Pathian ṭhian a ni tak zet a, a rinawmna avângin Pathianin mal a sâwm bawk a ni.—Joba 42:12-17.
I TEL VE DAN
14 Setana chawh chhuah Pathian laka dikna thu buai chu Joba tân chauhva tihchhuah a ni lo. Chutah chuan nang ngei pawh i tel ve a ni. Chu chu, Thufingte 27:11-a Jehova’n: “Ka fapa, fing la, ka thinlung tilâwm rawh; mi sawi chhetute ka chhân theih nân,” tia a sawiah chuan a lang chiang hle. Joba thih hnu kum tam taka ziak hêng thute hian, Setana’n Pathian a la cho reng tih leh A chhiahhlawhte dik lo takin a la puh reng tih a târ lang. Jehova tilâwmzâwnga kan nun hian, Setana puhna dik lote chhâng tûrin Pathian kan ṭanpui tihna a ni a, chutiang kawng chuan Pathian thinlung kan tilâwm a ni. Chutianga Pathian tihlâwm theihna hun remchâng chu engtin nge i ngaih? I nunah inthlâk danglamna eng engemaw siam ngai pawh ni se, Diabola puhna dik lo takte chhânna kawnga tel ve theih chu thil ṭha tak a ni lâwm ni?
15 Setana chuan: “Miin a neih zawng zawng a nunna atân a pe phal ang chu!,” a ti tih chhinchhiah ang che. (Joba 2:4) “Miin” tia sawiin, Setana chuan a puhna chu Joba tân chauh ni lovin, mihring zawng zawngte tân a ni tih a tichiang a. Chu chu thil pawimawh tak a ni. Setana chuan Pathian laka i rinawmna pawh chu a ringhlel tel tlat a. Diabola chuan hrehawm i tawrh huna Pathian thu i âwih loh leh kawng dik i kalsan chu a duh a ni. Chu a thil duh chu engtin nge tihpuitlin a tum mai theih?
16 Bung 10-naa kan sawi tawh ang khân, Setana chuan mite chu Pathian hawisantîr tûrin tih dân chi hrang hrang a hmang a ni. Kawng lehlamah chuan, Diabola chu “sakeibaknei rûm ṭhîn angin a ei theih tûr zawngin a phi ruai ṭhîn.” (1 Petera 5:8) Tichuan, ṭhiante, chhûngkhatte, a nih loh leh mi dangte’n Bible zir tûra theih tâwp i chhuahna leh i thu zirte nunpui i tumna an dodâl hian, Setana thununna chu hmuh theihin a lang chhuak thei a ni. * (Johana 15:19, 20) Kawng lehlamah chuan, Setana chu “êng tirhkohvah a insiam chawp si ṭhîn” bawk. (2 Korinth 11:14) Diabola chuan Pathian lâwmzâwng nun kawng i zawhna ata hruai chhuak tûr leh bum chhuak tûr chein, tih dân verther tak a hmang thei a ni. Lunghnualna pawh a hmang thei a, Pathian tilâwm tûra tling tâwk lo nia inhriatna a neihtîr che pawh a ni thei. (Thufingte 24:10) Setana chu “sakeibaknei rûm ṭhîn” ang emaw, “êng tirhkohvah” emaw insiam pawh ni se, a chona chu a la ngai reng a ni: Fiahna leh thlêmna i tawh hunah Pathian rawngbâwl i bânsan ang, a ti. Chu chona chu chhângin, engtin nge Joba anga Pathian laka i rinawmna chu i finfiah theih ang?
JEHOVA THUPEKTE CHU ZAWMIN
17 Pathian tilâwmzâwnga nungin, Setana chona chu i chhâng thei a ni. Chutah chuan eng thilte nge tel? Bible chuan heti hian a chhâng a ni: “LALPA in Pathian chu in thinlung zawng zawngin, in rilru zawng zawngin, in chakna zawng zawngin in hmangaih tûr a ni,” tiin. (Deuteronomy 6:5) Pathian i hmangaihna a pun chhoh ang zêlin, a duhzâwng tih duhna nasa tak ilo nei ang. Tirhkoh Johana chuan: “Pathian kan hmangaihna chu hei hi a ni, a thupêkte kan zawm hi,” tiin a ziak a. I thinlung zawng zawnga Jehova i hmangaih chuan, ‘a thupêkte chu khirh i ti lo vang.’—1 Johana 5:3.
18 Jehova thupêkte chu eng nge? Chûng zînga ṭhenkhatah chuan kan pumpelh ngei tûr nungchangte a tel a. Entîr nân, “ Jehova Thil Huatte Chu Hawisan Rawh” tih thupui phêk 122-naa bâwm chhûnga thu awmte chu chhinchhiah ang che. Chutah chuan Bible-in chiang taka a dem nungchangte ziak chhuah chu i hmu ang. I han en thuak chuan, chuta inziak zînga ṭhenkhat chu sual viau angin a lang lo mai thei a. Mahse, Bible châng târ lante ngun taka i ngaihtuah hnuah chuan, Jehova dânte a finzia chu i hmuh a rinawm. I nungchang thlâk danglam chu i thil hmachhawnte zînga a harsa ber a ni mai thei. Mahse, Pathian tilâwmzâwnga nunna chuan lungawina leh hlimna nasa tak a pe a ni. (Isaia 48:17, 18) Tin, chu chu i tihtheih phâk bâk a ni lo bawk. Chu chu engtin nge kan hriat theih?
19 Jehova chuan kan tih theih bâk min beisei ngai lo. (Deuteronomy 30:11-14) Kan theih chin tûr leh kan phâk tâwk chu keimahni kan inhriat aiin a hre chiang daih zâwk a ni. (Sâm 103:14) Chu bâkah, Jehova chuan a thu âwih tûrin chakna min pe thei bawk. Tirhkoh Paula chuan heti hian a ziak a ni: “Pathian zawng a rinawm a ni, ani chuan in tuar theih tâwk aliam chu thlêmna in tawh a phal lo vang; in tuar theihna tûrin thlêmna rualin tlân chhuahna kawng a siam nghâl zâwk ang,” tiin. (1 Korinth 10:13) Tuar chhuak thei tûra ṭanpui tûr chein, Jehova chuan ‘thiltihtheihna nasa tak’ chu a pe thei hial bawk che. (2 Korinth 4:7) Fiahna tam tak a tawrh chhuah hnuah, Paula chuan: “Mi tichaktuah chuan engkim ka ti thei a ni,” tiin a sawi thei a ni.—Philippi 4:13.
PATHIAN DUHZAWNG MIZIATE NEI CHHOVIN
20 Jehova tihlâwmnaah chuan a huatzâwngte pumpelh mai aia tam a tel a. A thil duhzâwngte kan duh ve a ngai bawk a ni. (Rom 12:9) I thil thlîr dân, i tuizâwng, leh i nungchang tehna ṭâwmpuitute ṭhiana siam chu i duh a ni lâwm ni? Jehova pawh chutiang bawk chu a ni. Chuvângin, Jehova duhzâwngte chu duh ve tum ang che. Chûng zînga ṭhenkhat chu Jehova’n a ṭhian anga a ngaihte chungchâng kan chhiarna, Sâm 15:1-5-ah târ lan a ni. Jehova ṭhiante chuan “thlarau rah” tia Bible-in a koh chu an lantîr a. Chutah chuan hêng mizia, “hmangaihna te, hlimna te, remna te, dawhtheihna te, ngilneihna te, ṭhatna te, rinawmna te, thuhnuairawlhna te, insûmtheihna te,” a tel a ni.—Galatia 5:22, 23.
21 Bible chhiarna leh zirna chuan Pathian duhzâwng miziate nei chho tûrin a ṭanpui ang che. Tin, kan laka Pathian thil min phûtte zirna chuan i ngaihtuahna leh Pathian ngaihtuahna inremtîr tûrin a ṭanpui bawk ang che. (Isaia 30:20, 21) Jehova i hmangaihna i tihngheh zawh poh leh Pathian tilâwmzâwnga nun châkna chu i nei zual sauh vang.
22 Jehova tilâwmzâwnga nung tûr chuan taihmâk chhuah a ngai a. Bible chuan i nun phung thlâk danglamna chu thawmhnaw anga a hlui hlîp a, a thara inthuam angin a tehkhin a ni. (Kolossa 3:9, 10) Mahse, Jehova thupêkte chungchângah, fakna hla phuahtu chuan heti hian a ziak a ni: “Chûng zawm chu lâwmman nasa tak neihna a ni ṭhîn,” tiin. (Sâm 19:11) Nang pawhin Pathian tilâwmzâwnga nun chu lâwmman nasa tak neihna a ni tih i la hria ang. Chutiang chuan, Setana chona chu chhângin, Jehova thinlung i tilâwm dâwn zu nia!
^ par. 16 Hei hi nangmah dotute chu Setana’n a mi malin a thunun tlat tihna a ni lo. Mahse, Setana chu he khawvêl Pathian a ni a, khawvêl pumhlûm hi a thuneihna hnuaiah a awm a ni. (2 Korinth 4:4; 1 Johana 5:19) Chuvângin, Pathian ngaihsakna nun chu nun kawng lâr tak a ni lo va, mi ṭhenkhatte dodâlna tawh chu kan inbeisei thei a ni.